CELEX: 32021D0455
Language: el
Date: 2021-03-15 00:00:00
Title: Εκτελεστική απόφαση (ΕΕ) 2021/455 της Επιτροπής της 15ης Μαρτίου 2021 για την τροποποίηση της εκτελεστικής απόφασης (ΕΕ) 2019/1326 σχετικά με τα εναρμονισμένα πρότυπα για την ηλεκτρομαγνητική συμβατότητα διατάξεων κυκλωμάτων ελέγχου και στοιχείων διακοπής, καθώς και εξοπλισμού πολυμέσων

16.3.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 89/17
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2021/455 ΤΗΣ ΕΠΙΤΡΟΠΗΣ
         της 15ης Μαρτίου 2021
         για την τροποποίηση της εκτελεστικής απόφασης (ΕΕ) 2019/1326 σχετικά με τα εναρμονισμένα πρότυπα για την ηλεκτρομαγνητική συμβατότητα διατάξεων κυκλωμάτων ελέγχου και στοιχείων διακοπής, καθώς και εξοπλισμού πολυμέσων
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με την ευρωπαϊκή τυποποίηση, την τροποποίηση των οδηγιών του Συμβουλίου 89/686/ΕΟΚ και 93/15/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 94/9/ΕΚ, 94/25/ΕΚ, 95/16/ΕΚ, 97/23/ΕΚ, 98/34/ΕΚ, 2004/22/ΕΚ, 2007/23/ΕΚ, 2009/23/ΕΚ και 2009/105/ΕΚ και την κατάργηση της απόφασης 87/95/ΕΟΚ του Συμβουλίου και της απόφασης αριθ. 1673/2006/ΕΚ του Ευρωπαϊκού Κοινοβουλίου και του Συμβουλίου (1), και ιδίως το άρθρο 10 παράγραφος 6,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 13 της οδηγίας 2014/30/ΕΕ του Ευρωπαϊκού Κοινοβουλίου και του Συμβουλίου (2), ο ηλεκτρικός εξοπλισμός που συμμορφώνεται με τα εναρμονισμένα πρότυπα ή με μέρη εναρμονισμένων προτύπων, τα στοιχεία αναφοράς των οποίων έχουν δημοσιευτεί στην Επίσημη Εφημερίδα της Ευρωπαϊκής Ένωσης, τεκμαίρεται ότι συμμορφώνεται προς τις ουσιώδεις απαιτήσεις των εν λόγω προτύπων ή μερών τους, οι οποίες ορίζονται στο παράρτημα I της εν λόγω οδηγίας.
                  
               
                     (2)
                  
                  
                     Με την εκτελεστική απόφαση C(2016) 7641 (3), η Επιτροπή ζήτησε από την Ευρωπαϊκή Επιτροπή Τυποποίησης (CEN), την Ευρωπαϊκή Επιτροπή Ηλεκτροτεχνικής Τυποποίησης (CENELEC) και το Ευρωπαϊκό Ινστιτούτο Τηλεπικοινωνιακών Προτύπων (ETSI) να συντάξουν και να αναθεωρήσουν τα εναρμονισμένα πρότυπα για την ηλεκτρομαγνητική συμβατότητα προς στήριξη της οδηγίας 2014/30/ΕΕ.
                  
               
                     (3)
                  
                  
                     Βάσει του αιτήματος που διατυπώνεται στην εκτελεστική απόφαση C(2016) 7641, οι επιτροπές CEN και CENELEC τροποποίησαν το εναρμονισμένο πρότυπο 60947-5-2:2007 για τις διατάξεις κυκλωμάτων ελέγχου και τα στοιχεία διακοπής, τα στοιχεία αναφοράς του οποίου δημοσιεύονται στη σειρά C της Επίσημης Εφημερίδας της Ευρωπαϊκής Ένωσης (4). Αυτό είχε ως αποτέλεσμα την έγκριση του εναρμονισμένου προτύπου EN IEC 60947-5-2:2020.
                  
               
                     (4)
                  
                  
                     Η Επιτροπή, μαζί με τη CEN και τη CENELEC, αξιολόγησε κατά πόσον το εν λόγω εναρμονισμένο πρότυπο συμμορφώνεται με το αίτημα που διατυπώνεται στην εκτελεστική απόφαση C(2016) 7641.
                  
               
                     (5)
                  
                  
                     Το εναρμονισμένο πρότυπο EN IEC 60947-5-2:2020 πληροί τις ουσιώδεις απαιτήσεις που αποσκοπεί να καλύψει και οι οποίες ορίζονται στην οδηγία 2014/30/ΕΟΚ. Επομένως, είναι σκόπιμο να δημοσιευτούν τα στοιχεία αναφοράς αυτού του εναρμονισμένου προτύπου στην Επίσημη Εφημερίδα της Ευρωπαϊκής Ένωσης.
                  
               
                     (6)
                  
                  
                     Στο παράρτημα I της εκτελεστικής απόφασης (ΕΕ) 2019/1326 (5) της Επιτροπής παρατίθενται τα στοιχεία των εναρμονισμένων προτύπων που παρέχουν τεκμήριο συμμόρφωσης με την οδηγία 2014/30/ΕΕ. Προκειμένου να διασφαλιστεί ότι τα στοιχεία αναφοράς των εναρμονισμένων προτύπων που εκπονήθηκαν προς υποστήριξη της οδηγίας 2014/30/ΕΕ παρατίθενται σε μία πράξη, τα στοιχεία αναφοράς του προτύπου EN ISO 60947-5-2:2020 θα πρέπει να περιληφθούν στο εν λόγω παράρτημα.
                  
               
                     (7)
                  
                  
                     Κατά συνέπεια, είναι αναγκαίο να αποσυρθούν από τη σειρά C της Επίσημης Εφημερίδας της Ευρωπαϊκής Ένωσης τα στοιχεία αναφοράς του εναρμονισμένου προτύπου EN 60947-5-2:2007, καθώς και τα στοιχεία αναφοράς του τροποιητικού του προτύπου EN 60947-5-2:2007/A1:2012.
                  
               
                     (8)
                  
                  
                     Στο παράρτημα II της εκτελεστικής απόφασης (ΕΕ) 2019/1326 παρατίθενται τα στοιχεία αναφοράς των εναρμονισμένων προτύπων που καταρτίστηκαν προς υποστήριξη της οδηγίας 2014/30/ΕΚ και τα οποία αποσύρονται από τη σειρά C της Επίσημης Εφημερίδας της Ευρωπαϊκής Ένωσης. Ως εκ τούτου, είναι σκόπιμο να συμπεριληφθούν στο εν λόγω παράρτημα τα στοιχεία αναφοράς του εναρμονισμένου προτύπου EN 60947-5-2:2007, μαζί με τα στοιχεία αναφοράς του τροποποιητικού προτύπου EN 60947-5-2:2007/A1:2012.
                  
               
                     (9)
                  
                  
                     Βάσει του αιτήματος που διατυπώνεται στην εκτελεστική απόφαση C(2016) 7641, οι επιτροπές CEN και CENELEC τροποποίησαν το εναρμονισμένο πρότυπο EN 55035:2017, τα στοιχεία αναφοράς του οποίου περιλαμβάνονται στο παράρτημα I της εκτελεστικής απόφασης (ΕΕ) 2019/1326. Αυτό είχε ως αποτέλεσμα την έγκριση του εναρμονισμένου προτύπου EN 55035:2017/A11:2020. Το εναρμονισμένο πρότυπο EN 55035:2017/A11:2020 αποσκοπεί στην αντικατάσταση των ακόλουθων εναρμονισμένων προτύπων, καθώς και κάθε τροποποιητικού ή διορθωτικού τους προτύπου: EN 55020:2007, τα στοιχεία αναφοράς του οποίου δεν έχουν δημοσιευτεί στην Επίσημη Εφημερίδα της Ευρωπαϊκής Ένωσης· EN 55024:2010 τα στοιχεία αναφοράς του οποίου έχουν δημοσιευτεί στη σειρά C της Επίσημης Εφημερίδας της Ευρωπαϊκής Ένωσης (6)· και EN 55103-2:2009, τα στοιχεία αναφοράς του οποίου, με ημερομηνία απόσυρσης 18 Νοεμβρίου 2021, περιλαμβάνονται στο παράρτημα II της εκτελεστικής απόφασης (ΕΕ) 2019/1326 όπου παρατίθενται τα στοιχεία αναφοράς των εναρμονισμένων προτύπων που καταρτίστηκαν προς υποστήριξη της οδηγίας 2014/30/ΕΕ τα οποία έχουν αποσυρθεί από την Επίσημη Εφημερίδα της Ευρωπαϊκής Ένωσης.
                  
               
                     (10)
                  
                  
                     Το εναρμονισμένο πρότυπο EN 55035:2017, όπως τροποποιήθηκε από το πρότυπο EN 55035:2017/A11:2020, συμμορφώνεται με το αίτημα που διατυπώνεται στην εκτελεστική απόφαση C(2016) 7641 και πληροί τις ουσιώδεις απαιτήσεις τις οποίες αποσκοπεί να καλύψει και οι οποίες ορίζονται στην οδηγία 2014/30/ΕΕ. Ως εκ τούτου, είναι σκόπιμο να αντικατασταθεί η εγγραφή που αφορά το εναρμονισμένο πρότυπο EN 55035:2017 στο παράρτημα I της εκτελεστικής απόφασης (ΕΕ) 2019/1326, έτσι ώστε να συμπεριληφθούν τα στοιχεία αναφοράς του προτύπου EN 55035:2017 μαζί με τα στοιχεία αναφοράς του προτύπου EN 55035:2017/A11:2020, και να συμπεριληφθούν τα στοιχεία αναφοράς του εναρμονισμένου προτύπου EN 55024:2010 στο παράρτημα II της εν λόγω απόφασης.
                  
               
                     (11)
                  
                  
                     Για να δοθεί επαρκής χρόνος στους κατασκευαστές να προετοιμαστούν για την εφαρμογή του εναρμονισμένου προτύπου EN IEC 60947-5-2:2020 και για την απόσυρση των στοιχείων αναφοράς του προτύπου EN 55024:2010, είναι αναγκαίο να αναβληθεί η απόσυρση των στοιχείων αναφοράς των ακόλουθων εναρμονισμένων προτύπων, μαζί με τα στοιχεία αναφοράς του σχετικού τροποποιητικού προτύπου τους: EN 60947-5-2:2007, όπως τροποποιήθηκε από το πρότυπο EN 60947-5-2:2007/A1:2012, και EN 55024:2010.
                  
               
                     (12)
                  
                  
                     Το εναρμονισμένο πρότυπο EN 55035:2017 επέφερε σημαντικές αλλαγές στις προδιαγραφές που ορίζονται στο εναρμονισμένο πρότυπο EN 55103-2:2009. Ως εκ τούτου, η CENELEC παρείχε στο εναρμονισμένο πρότυπο EN 55035:2017 μακρά περίοδο ώστε οι εθνικοί οργανισμοί τυποποίησης να αντικαταστήσουν τα εθνικά πρότυπα που μεταφέρουν στο εθνικό δίκαιο το εναρμονισμένο πρότυπο EN 55103-2:2009. Δεδομένου ότι ο σχεδιασμός ορισμένων προϊόντων που καλύπτονται από το εναρμονισμένο πρότυπο EN 55103-2:2009, όπως οι ακουστικές, οπτικές, οπτικοακουστικές συσκευές και οι συσκευές ελέγχου φωτισμού ψυχαγωγίας, πρέπει να τροποποιηθεί σημαντικά έως τις 18 Νοεμβρίου 2021, δεδομένου ότι το εναρμονισμένο πρότυπο EN 55103-2:2009 παύει να παρέχει τεκμήριο συμμόρφωσης μετά την εν λόγω ημερομηνία, ορισμένοι κατασκευαστές ενδέχεται να μην είναι σε θέση να τηρήσουν την εν λόγω προθεσμία. Ως εκ τούτου, είναι σκόπιμο να αναβληθεί κατ’ εξαίρεση η ημερομηνία απόσυρσης του εναρμονισμένου προτύπου EN 55103-2:2009. Επομένως, η εγγραφή που αφορά το εναρμονισμένο πρότυπο EN 55103-2:2009 στο παράρτημα II της εκτελεστικής απόφασης (ΕΕ) 2019/1326 θα πρέπει να τροποποιηθεί αναλόγως.
                  
               
                     (13)
                  
                  
                     Επομένως, η εκτελεστική απόφαση (ΕΕ) 2019/1326 θα πρέπει να τροποποιηθεί αναλόγως.
                  
               
                     (14)
                  
                  
                     Η συμμόρφωση με εναρμονισμένο πρότυπο συνιστά τεκμήριο συμμόρφωσης με τις αντίστοιχες ουσιώδεις απαιτήσεις που προβλέπονται στην ενωσιακή νομοθεσία εναρμόνισης από την ημερομηνία δημοσίευσης των στοιχείων αναφοράς του οικείου προτύπου στην Επίσημη Εφημερίδα της Ευρωπαϊκής Ένωσης. Συνεπώς, η παρούσα απόφαση θα πρέπει να αρχίσει να ισχύει την ημέρα της δημοσίευσής της,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το παράρτημα I της εκτελεστικής απόφασης (ΕΕ) 2019/1326 τροποποιείται σύμφωνα με το παράρτημα I της παρούσας απόφασης.
         
         
            Άρθρο 2
            Το παράρτημα II της εκτελεστικής απόφασης (ΕΕ) 2019/1326 τροποποιείται σύμφωνα με το παράρτημα II της παρούσας απόφασης.
         
         
            Άρθρο 3
            Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 15 Μαρτίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 316 της 14.11.2012, σ. 12.
         
            (2)  Οδηγία 2014/30/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την εναρμόνιση των νομοθεσιών των κρατών μελών σχετικά με την ηλεκτρομαγνητική συμβατότητα (ΕΕ L 96 της 29.3.2014, σ. 79).
         
            (3)  Commission Implementing Decision C(2016) 7641 of 30 November 2016 on a standardisation request to the European Committee for Standardisation, to the European Committee for Electrotechnical Standardisation and to the European Telecommunications Standards Institute as regards harmonised standards in support of Directive 2014/30/EU of the European Parliament and of the Council of 26 February 2014 on the harmonisation of the laws of the Member States relating to electromagnetic compatibility [Εκτελεστική απόφαση C(2016)7641 της Επιτροπής, της 30ής Νοεμβρίου 2016, για το αίτημα τυποποίησης προς την Ευρωπαϊκή Επιτροπή Τυποποίησης, την Ευρωπαϊκή Επιτροπή Ηλεκτροτεχνικής Τυποποίησης και το Ευρωπαϊκό Ινστιτούτο Τηλεπικοινωνιακών Προτύπων όσον αφορά τα εναρμονισμένα πρότυπα προς στήριξη της οδηγίας 2014/30/EΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την εναρμόνιση των νομοθεσιών των κρατών μελών σχετικά με την ηλεκτρομαγνητική συμβατότητα.].
         
            (4)  ΕΕ C 246 της 13.7.2018, σ. 1.
         
            (5)  Εκτελεστική απόφαση (ΕΕ) 2019/1326 της Επιτροπής, της 5ης Αυγούστου 2019, σχετικά με τα εναρμονισμένα πρότυπα για την ηλεκτρομαγνητική συμβατότητα που εκπονήθηκαν προς υποστήριξη της οδηγίας 2014/30/ΕΕ του Ευρωπαϊκού Κοινοβουλίου και του Συμβουλίου (ΕΕ L 206 της 6.8.2019, σ. 27).
         
            (6)  ΕΕ C 246 της 13.7.2018, σ. 1.
      
      
         
            ΠΑΡΑΡΤΗΜΑ I
            Το παράρτημα I της εκτελεστικής απόφασης (ΕΕ) 2019/1326 τροποποιείται ως εξής:
            
                        1)
                     
                     
                        Η εγγραφή 2 αντικαθίσταται από το ακόλουθο κείμενο:
                        
                                    Αριθ.
                                 
                                 
                                    Στοιχεία αναφοράς του προτύπου
                                 
                              
                                    «2.
                                 
                                 
                                    EN 55035:2017
                                    Ηλεκτρομαγνητική συμβατότητα εξοπλισμού πολυμέσων — Απαιτήσεις ατρωσίας
                                    EN 55035:2017/A11:2020»·
                                 
                              
                  
                        2)
                     
                     
                        Προστίθεται η ακόλουθη εγγραφή:
                        
                                    Αριθ.
                                 
                                 
                                    Στοιχεία αναφοράς του προτύπου
                                 
                              
                                    «15.
                                 
                                 
                                    EN IEC 60947-5-2:2020
                                    Συσκευές διακοπής και ελέγχου χαμηλής τάσης – Μέρος 5-2: Διατάξεις κυκλώματος ελέγχου και στοιχεία μεταγωγής - Διακόπτες προσέγγισης».
                                 
                              
                  
      
      
         
            ΠΑΡΑΡΤΗΜΑ II
            Το παράρτημα II της εκτελεστικής απόφασης (ΕΕ) 2019/1326 τροποποιείται ως εξής:
            
                        1)
                     
                     
                        Η εγγραφή 4 αντικαθίσταται από το ακόλουθο κείμενο:
                        
                                    Αριθ.
                                 
                                 
                                    Στοιχεία αναφοράς του προτύπου
                                 
                                 
                                    Ημερομηνία απόσυρσης
                                 
                              
                                    «4.
                                 
                                 
                                    EN 55103-2:2009
                                    Ηλεκτρομαγνητική συμβατότητα — Πρότυπο οικογένειας προϊόντων ακουστικών, οπτικών, οπτικοακουστικών συσκευών και συσκευών ελέγχου φωτισμού ψυχαγωγίας για επαγγελματική χρήση - Μέρος 2: Ατρωσία
                                 
                                 
                                    28 Ιουλίου 2022»·
                                 
                              
                  
                        2)
                     
                     
                        Προστίθενται οι ακόλουθες εγγραφές:
                        
                                    Αριθ.
                                 
                                 
                                    Στοιχεία αναφοράς του προτύπου
                                 
                                 
                                    Ημερομηνία απόσυρσης
                                 
                              
                                    «12.
                                 
                                 
                                    EN 55024:2010
                                    Εξοπλισμός τεχνολογίας πληροφοριών – Χαρακτηριστικά ατρωσίας – Όρια και μέθοδοι μέτρησης
                                 
                                 
                                    16 Σεπτεμβρίου 2022
                                 
                              
                                    13.
                                 
                                 
                                    EN 60947-5-2:2007
                                    Συσκευές διακοπής και ελέγχου χαμηλής τάσης – Μέρος 5-2: Διατάξεις κυκλώματος ελέγχου και στοιχεία μεταγωγής – Διακόπτες προσέγγισης»
                                    EN 60947-5-2:2007/A1:2012
                                 
                                 
                                    16 Σεπτεμβρίου 2022».